Title: Príloha č
Author: HARVILAK
Last saved by: timea.lengyelova
Company: SVPS

Príloha č. 7
k nariadeniu vlády č. .../2005 Z.z.

Ošetrenie výrobkov na zabezpečenie zničenia vírusu slintačky a krívačky

Časť A
Výrobky živočíšneho pôvodu

1. Mäsové výrobky, ktoré sa podrobili najmenej jednému z ošetrení, ktoré sú ustanovené v osobitnom predpise^1).

^1) Príloha č. 3 časť A nariadenia vlády Slovenskej republiky č. 41/2005 Z. z., ktorým sa ustanovujú požiadavky na  zdravie zvierat pri produkcii, spracovaní, distribúcii a uvádzaní na trh produktov živočíšneho pôvodu  určených na ľudskú spotrebu.

2. Kože a kožky, ktoré spĺňajú požiadavky podľa osobitného  predpisu^2).

^2) Čl. 20 a časť A ods. 2 písm. c) alebo písm. d)  kapitoly VI prílohy VIII  nariadenia Európskeho parlamentu a Rady  (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (Ú. v. ES L 273, 10.10.2002) v znení neskorších predpisov.

3. Ovčia vlna, srsť prežúvavcov a štetiny ošípaných, ktoré spĺňajú požiadavky podľa osobitného predpisu^3) .

^3 ^) Čl. 20 a  časť A ods. 1 kapitoly VI prílohy VIII  nariadenia Európskeho parlamentu a Rady  (ES) č. 1774/2002 v znení neskorších predpisov.

4. Výrobky získané zo zvierat vnímavých druhov, ktoré sa podrobili 
a) buď tepelnej úprave v hermeticky zapečatených kontejneroch s hodnotou Fo 3,00 alebo viac, alebo
b) tepelnej úprave, pri ktorej sa teplota v strede zvýši najmenej na 70 °C aspoň po dobu 60 minút.
5. Krv a výrobky z krvi zo zvierat vnímavých druhov použité na technické účely, vrátane liečiv, in vitro diagnostík a laboratórnych činidiel, ktoré sa podrobili najmenej jednému z ošetrení uvedených osobitnom predpise 4).

^4) Časť B ods. 3 písm. e) bod (ii) kapitoly IV prílohy VIII nariadenia Európskeho parlamentu a Rady  (ES) č. 1774/2002 v znení neskorších predpisov.

6. Iný bravčový tuk vrátane sadla a vyškvarené tuky, ktoré sa podrobili najmenej jednému z ošetrení uvedených v osobitnom predpise^5).

^5) Časť B ods. 2 písm. d) bod (iv) kapitoly IV prílohy VII nariadenia Európskeho parlamentu a Rady  (ES) č. 1774/2002 v znení neskorších predpisov.

7. Krmivo pre domáce zvieratá a žuvačky pre psov, ktoré spĺňajú požiadavky podľa osobitného predpisu^6).

^6) Časť B ods. 2, 3 alebo 4 kapitoly II prílohy VIII nariadenia Európskeho parlamentu a Rady  (ES) č. 1774/2002 v znení neskorších predpisov.

8. Trofeje divo žijúcich kopytníkov, ktoré spĺňajú požiadavky podľa osobitného predpisu^7). 

^7) Časť A odseky 1, 3 alebo 4 kapitoly VII prílohy VIII nariadenia Európskeho parlamentu a Rady  (ES) č. 1774/2002 v znení neskorších predpisov.

9. Črevá zvierat, ktoré sa  v súlade s osobitným predpisom^8) vyčistili, vyškrabali a buď sa solili chloridom sodným počas 30 dní alebo sa po vyškrabaní vybielili alebo vysušili a po ošetrení boli chránené pred rekontamináciou.

^8)  Príloha č. 2 časť A nariadenia vlády Slovenskej republiky č. 307/2003 Z. z. , ktorým sa upravujú požiadavky na zdravie zvierat pri výmene a dovoze produktov živočíšneho pôvodu , ktoré nepodliehajú iným veterinárnym požiadavkám v znení nariadenia vlády 495/2003 Z. z.

Časť B
Výrobky neživočíšneho pôvodu

1. Objemové krmivo a slama, ktoré
a) sa podrobili pôsobeniu 
(aa) pary v uzatvorenej miestnosti najmenej počas 10 minút a pri minimálnej teplote 80 °C, alebo
(ab) formalínových pár (plyn formaldehydu) vytvorených v uzatvorenej miestnosti najmenej počas 8 hodín a pri minimálnej teplote 19 °C, pričom sa použili komerčné druhy roztokov pri koncentrácii 35-40 %, alebo
b) sa skladovali v balíkoch alebo baloch v priestoroch s prístreším, ktoré sú umiestnené najmenej 2 km od najbližšieho ohniska slintačky a krívačky a neopustili tie priestory pred uplynutím najmenej troch mesiacov po ukončení čistiacich a dezinfekčných prác podľa § 11 a každopádne nie pred zrušením obmedzení v ochrannom pásme.